  Туспуктэм: Руслан Нуриахметов Майя Бывальцева 1-тӥ южтолэзьысен Удмуртиын улӥсьёс тазалыкез утёнъя юанъёсты «ЗдравКонтроль» федерал ӵектослэн чатаз сётыны быгатозы. Нимысьтыз эм чатъёс «Телеграм» мессенджерын кылдытэмын. Со сярысь элькунысь тазалыкез утёнъя министерстволэн пресс-службаез ивортӥз. Валтӥсь юанъёс, кудъёссэ эм чатъёсы вазиськыса сэрттыны-пертчыны луоз: - эмчи доры гожтӥськон ласянь шугъяськонъёс; - льготая эмъюмъёс басьтон; - пациентъёсын вераськонын этикаез тӥян ужпумъёс; - дунын юрттӥськет кужмысь ӵектон; - котькыӵе справочной юанъёс. Эмъяськонъя яке эмъюмъёс ӵектонъя, аптекаосын эмъюмъёслэн ваньзыя яке ӧвӧлзыя, ӝог эмъюрттэт сётон ёзэслэн ужамезъя, адямиез эмъюртэ ӝегатскытэк интыян, диагноз пуктон ужпумъёсъя валэктон басьтынызы уз луы. Удмуртиын кык эм чатъёс кылдытэмын: - «Ижевск. Здоровье», татын Ижысь кар эмъяськонниослы юан сётыны но валэктон басьтыны луоз; - «Удмуртия. Здоровье», татчы ёрос, ёроскуспо, элькун эмъюртъёс пыртэмын. Эм чатъёсы вазиськонъёсты гожтыны вордӥськонысен кӧснуналозь 8 часысен 20 часозь луоз, чатлэсь куронъёссэ лыдэ басьтыса. Тодэ вайытом, 2023-тӥ арын Удмуртиысь ёрос но кар эмъюртъёсы «Здравоохраниение» йӧскалык ӵектосэн «Модернизация первичного звена» программаез улсын 80-лэсь трос выль тӥрлык ваёзы.  Тегъёс: Тазалык тазалыкезутён Удмуртия  